**Javni poziv za podnošenje predloga projekata u oblasti socijalne zaštite i inkluzije Roma (Referenca: 17/1)**

**NAPOMENA: Ovaj tekst je samo informativnog karaktera. Procedure i uslovi prijavljivanja u okviru ovog Poziva za podnošenje predloga projekata navedene su u zvaničnim dokumentima Poziva, na engleskom jeziku koji je zvanični jezik Poziva.**

Stalna konferencija gradova i opština raspisuje Javni poziv za podnošenje predloga projekata - grant šema u okviru projekta “Podrška održivim uslugama socijalne zaštite u zajednici i politikama uključivanja na lokalnom nivou”, koji finansira Evropska unija. Telo za ugovaranje je Ministarstvo finansija – Sektor za ugovaranje i finansiranje programa iz sredstava Evropske unije, nadležno ministarstvo za realizaciju projekta je Ministarstvo za rad, zapošljavanje, boračka i socijalna pitanja, dok je Stalna konferencija gradova i opština – Savez gradova i opština Srbije zadužena za njegovu implementaciju.

Predmet ovog konkursa za dodelu bespovratnih sredstava (grantova) je jačanje kapaciteta lokalnih samouprava u Republici Srbiji u oblasti socijalne zaštite i inkluzije Roma.

Telo za ugovaranje projekata izabranih za finansiranje u okviru grant šeme je Stalna konferencija gradova i opština.

Ukupan iznos sredstava na raspolaganju za ovaj Poziv je **2.365.750,00 evra** koja će biti raspodeljena kroz dve partije (lota). Za Partiju 1 - Socijalna zaštita opredeljeno je 1**.**800.000,00 evra, dok je za Partiju 2 - Inkluzija Roma raspoloživo 565.750,00 evra.

**Iznos pojedinačnog granta (donacije):**

**Za Partiju 1- Socijalna zaštita**:

* Minimalno: 40.000 evra
* Maksimalno: 100.000 evra

**Za Partiju 2 - Inkluzija Roma**:

* Minimalno: 40.000 evra
* Maksimalno: 60.000 evra.

**USLOVI ZA KONKURISANJE**

**Podnosilac predloga projekta – Vodeći aplikant:**

1) Za Partiju 1 –jedinica lokalne samouprave u Republici Srbiji, opština ili grad, koja nije već podržana kroz opštinski paket podrške za uspostavljanje/unapređenje lokalnog sistema socijalne zaštite, koji se sprovodi u okviru Programa „Podrška održivim uslugama socijalne zaštite u zajednici i politikama uključivanja na lokalnom nivou“,

2) Za Partiju 2 - lokalna samouprava u Republici Srbiji, opština ili grad ili gradska opština.

Vodeći aplikant mora podneti projektni predlog u saradnji sa najmanje jednim ko-aplikantom, osim za Partiju 1 - standardizovane usluge socijalne zaštite.

**Ko-aplikanti:**

Za **Partiju 1**, obavezni ko-aplikant:

* Za međusektorske usluge socijalne zaštite – institucije neophodne za pružanje usluga/e socijalne zaštite (obrazovne ustanove, zdravstvene ustanove itd.) koje će biti razvijene/unapređene u okviru projekta;
* Za međuopštinske usluge socijalne zaštite – najmanje jedna jedinica lokalne samouprave – opština ili grad.

Za **Partiju 2**, obavezni ko-aplikant:

* Organizacija civilnog društva koja deluje na teritoriji obuhvaćenoj projektom i u sektorima relevantnim za ovu Partiju, osnovana u Republici Srbiji najmanje dve godine pre objavljivanja Poziva.

Pored navedenih obaveznih ko-aplikanata, kao ko-aplikanti mogu u predmetnom Pozivu učestvovati i organizacije/institucije navedene u Smernicama za pripremu predloga projekata.

**Planirano trajanje projekta je najmanje 10 meseci, a najviše 12 meseci.**

Tekst javnog poziva i smernice za prijavu sa svim neophodnim detaljima i dokumentima u vezi sa ovim konkursom dostupni su za preuzimanje na stranici <http://www.skgo.org/konkursi>.

**Rok za podnošenje Koncepta predloga projekata je 04. mart 2024. godine. U slučaju lične dostave, rok za prijem je 15:00 časova navedenog dana na sledeću adresu:**

Stalna konferencija gradova i opština  
Makedonska 22/VIII sprat  
11000 Beograd  
Republika Srbija

Sva pitanja u vezi sa ovim konkursom mogu se poslati elektronskom poštom najkasnije 21 dan pre roka za podnošenje Koncepta predloga projekta na elektronsku adresu [pitanjaGS@skgo.org](mailto:pitanjaGS@skgo.org), sa jasno navedenim referentnim brojem javnog Poziva za podnošenje predloga projekata. Odgovori na pitanja biće objavljeni u posebnom dokumentu na ovoj stranici, najkasnije 11 dana pre roka za podnošenje Koncepta predloga projekata.

Raspored regionalnih informativnih radionica u vezi sa ovim Pozivom biće blagovremeno objavljen na internet stranici Stalne konferencije gradova i opština [www.skgo.org](http://www.skgo.org/).